Diari Oficial de la Generalitat Valenciana


Sumari del DOGV 5640, del 15-11-2007 (2007/13453)

Judici verbal 1010/2006. Notificació de la sentència a M.ª Teresa Ferrer Martínez.
----------------------------------------------------------------------------------

### Dades del document

Número de DOGV
:   5640

Data del DOGV
:   15-11-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/13844


Data del document
:   16-10-2007

Organisme emissor
:   Jutjat de Primera Instància Número 21 de València

Tipus de document
:   Edicte

Descriptors 

:   * sistema judicial

Judici verbal 1010/2006. Notificació de la sentència a M.ª Teresa Ferrer Martínez. [2007/13123]  
Mitjançant este edicte es fa saber:   
Que en este Jutjat se seguix judici verbal (desnonament per falta de pagament) amb el número 001010/2006, a instància de Santander Banif Inmobiliario FII, representat per la procuradora María Ángeles Mas Victoria i assistida pel lletrat José Ignacio Bonmatí Llorens, contra María Teresa Ferrer Martínez, sobre resolució de contracte d'arrendament per falta de pagament de les rendes i reclamació de quantitat, en el qual la magistrada Matilde Sabater Alamar ha acordat en el dia de hui notificar la sentència dictada en les presents actuacions a la demandada que es troba en parador ignorat, María Teresa Ferrer Martínez, que té l'encapçalament i la dispositiva que, literalment, diuen així:  
«Sentència número 000191/2007  
València, 15 d'octubre de 2007  
Matilde Sabater Alamar, magistrada jutgessa del Jutjat de Primera Instància número 21 de València, ha vist les presents actuacions de judici verbal registrades amb el número 1010/2006, en virtut de la demanda interposada per l'entitat Santander Banif Inmobiliario FII, representada per la procuradora M.ª Ángeles Mas Victoria i assistida del lletrat José Bonmatí Llorens, contra María Teresa Ferrer Martínez, rebel en estes actuacions, sent-ne l'objecte del plet el desnonament per falta de pagament de la renda i la reclamació de quantitat.  
Antecedents de fet  
1. María Ángeles Mas Victoria, en la representació acreditada de l'entitat Santander Banif Inmobiliario FII, va presentar demanda repartida a este Jutjat contra María Teresa Ferrer Martínez en la qual al·legava que, en virtut de contracte subscrit el 14 de juliol de 2005, va arrendar a la demandada l'habitatge de la seua propietat siti a l'avinguda d'Alfahuir, número 41, torre III, porta 32, amb la plaça de garatge número A-72, i el traster número A-21, que en formen annex inseparable. La renta mensual pactada era la de 680 euros mensuals que s'havien de fer efectius dins dels set primers dies de cada mes. Estant així les coses, en la data de la presentació de la demanda (14 de setembre de 2006) la demandada havia deixat de pagar les rendes corresponents als mesos compresos entre febrer de 2006 i setembre de 2006 i devia per este concepte la quantitat de 5.521,60 euros, quantitat que es reclama conjuntament amb l'import de les rendes i quantitats assimilades que es reporten fins al llançament efectiu.  
2. Admesa a tràmit la demanda, mitjançant la interlocutòria dictada el 2 d'octubre de 2006, es va assenyalar data per a la celebració de la vista, la qual va tindre lloc el 15 d'octubre de 2007 amb l'assistència de la part actora, i la demandada va ser declarada en rebel·lia. Després de ratificar-se la part actora en el contingut del seu escrit de demanda va concretar que la quantia que deu la demandada fins al mes d'octubre de 2007 feia una suma de 14.777,44 euros. Rebut el plet a prova, la part actora va demanar la documental i, admesa esta, les actuacions es van declarar concloses i vistes per a dictar sentència.  
3. De la prova practicada a l'acte del judici oral, concretament de la documentació que consta en les actuacions, resulta acreditada la realitat de tots els fets al·legats per l'actora en la seua demanda i que han quedat exposats en el antecedent de fet primer de la present resolució i igualment que la demandada ha deixat de pagar rendes.  
Fonaments de dret  
1. Exercita la part actora en este procediment una acció acumulada de desnonament per falta de pagament de renda estipulada i reclamació de quantitat sobre la base de l'establit en els articles 250.1.1 i 438.3.3 de la Llei d'Enjudiciament Civil en relació amb les disposicions aplicables de la Llei d'Arrendaments Urbans, i se exerciten estes accions amb relació a l'arrendament de l'immoble situat a València, a l'avinguda d'Alfahuir, número 41, torre III, porta 32, amb plaça de garatge número A-72, i el traster número A-21, que en formen annex inseparable, arrendament concertat mitjançant contracte subscrit el 14 de juliol de 2005. I s'han efectuat les al·legacions que s'han exposat en els antecedents de fet de la present resolució.  
Tenint en compte que la declaració de rebel·lia no suposa sense més una acceptació dels fets al·legats de contrari (article 496 de la Llei d'Enjudiciament Civil), la resolució de la present controvèrsia s'ha d'efectuar sobre la base del resultat de la prova practicada a instàncies de la part actora, ja que és a esta a qui li correspon acreditar els fets al·legats com a base de la seua pretensió perquè esta prospere, seguint-ne les normes generals de la càrrega de la prova establides en l'article 217 de la llei esmentada anteriorment.  
2. Les pretensions que de forma acumulada exercita la part actora fent-ne ús de la facultat que li atorga la nova Llei d'Enjudiciament Civil, van íntimament lligades, de tal forma que, acreditat a través de la documentació acompanyada a la demanda que el demandat ha deixat de pagar les rendes corresponents les mensualitats que han quedat exposades en els fets provats de la present resolució s'ha d'estimar-se la pretensió de l'actora perquè es declare resolt el contracte subscrit i que es condemne la demandada a pagar 14.777,44 euros en concepte de rendes reportades i deixades de pagar fins al mes d'octubre de 2007 inclusivament, d'acord amb el que disposa l'article 27.2.a de la Llei d'Arrendaments Urbans. La condemna s'ha d'estendre a l'import de les rendes que vencen amb posterioritat i fins a l'efectiu llançament atenent el que ha sol·licitat la part actora, tal com establix l'article 220 de la Llei d'Enjudiciament Civil a raó de 680 euros mensuals.  
3. Pel que fa a les costes i segons l'article 394 de la Llei d'Enjudiciament Civil de la Llei 1/2000, de 7 de gener, estes les pagarà la demandada.  
Vists els articles esmentats i els altres aplicables de manera general i pertinent.  
Dispositiva  
Que amb l'estimació íntegra de la demanda interposada per l'entitat Santander Banif Inmobiliario FII contra María Teresa Ferrer Martínez:  
a) Declare resolt el contracte d'arrendament que sobre l'immoble situat a València, a l'avinguda d'Alfahuir, número 41, torre III, porta 32, amb la plaça de garatge número A-72, i el traster número A-21, que es va subscriure el 14 de juliol de 2005 entre l'entitat demandant i María Teresa Ferrer Martínez, per falta de pagament de la renda pactada, i en conseqüència declare el desnonament de María Teresa Ferrer Martínez de l'esmentada finca, amb l'advertència que, si no la desallotja dins del termini legal en serà llançada i a càrrec seu.  
b) Condemne María Teresa Ferrer Martínez a pagar 14.777,44 euros, quantitat que es correspon amb l'import de les mensualitats deixades de pagar fins al mes d'octubre de 2007 inclusivament així com a l'import de les rendes que vencen amb posterioritat i fins a l'efectiu llançament a raó de 680 euros mensuals.  
Les costes les pagarà la part demandada.  
Incloeu esta resolució al llibre de sentències, deixeu-ne una testimoniança en les actuacions i notifiqueu-la a les parts fent-los saber que esta no és ferma i que s'hi pot interposar un recurs d'apel·lació que resoldrà l'Audiència Provincial de València, el qual es prepararà davant este Jutjat en el termini de cinc dies seguint els tràmits establits en els articles 457 i següents de la vigent Llei d'Enjudiciament Civil.  
Esta és la meua sentència, que pronuncie, mane i firme».  
I perquè valga d'edicte de notificació de la sentència a la demandada, en parador ignorat, estenc el present edicte, el qual es fixarà al tauler d'anuncis d'este Jutjat i es publicarà en el butlletí oficial de la comunitat autònoma.  
València, 16 d'octubre de 2007.- El secretari: Nicolás González Soria.